[pic] | AZ EURÓPAI KÖZÖSSÉGEK BIZOTTSÁGA |

Brüsszel, 22.12.2006

COM(2006) 923 végleges

2006/0288 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a biocid termékek forgalomba hozataláról szóló 98/8/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

(előterjesztő: a Bizottság)

2006/0288 (COD)

Javaslat

AZ EURÓPAI PARLAMENT ÉS A TANÁCS IRÁNYELVE

a biocid termékek forgalomba hozataláról szóló 98/8/EK irányelvnek a Bizottságra ruházott végrehajtási hatáskörök gyakorlása tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA

tekintettel az Európai Közösséget létrehozó szerződésre és különösen annak 95 cikkére,

tekintettel a Bizottság javaslatára[1],

tekintettel az Európai Gazdasági és Szociális Bizottság véleményére[2],

tekintettel a Régiók Bizottságának véleményére[3],

a Szerződés 251. cikkében megállapított eljárásnak megfelelően[4],

mivel:

(1) A 98/8/EK európai parlamenti és tanácsi irányelv[5] előírja, hogy egyes intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[6] összhangban kell elfogadni.

(2) A 2006/512/EK határozat azzal módosította az 1999/468/EK határozatot, hogy bevezette az ellenőrzéssel történő szabályozási bizottsági eljárást azon általános hatályú végrehajtó intézkedések elfogadására vonatkozóan, amelyek a Szerződés 251. cikkében meghatározott eljárás alapján elfogadott alap-jogiaktusok nem alapvető fontosságú elemeinek módosítására irányulnak, beleértve néhány ilyen elem törlését vagy a jogi aktus új, nem alapvető fontosságú elemekkel történő kiegészítését.

(3) Az Európai Parlament, a Tanács és a Bizottság 2006/512/EK határozatra vonatkozó közös nyilatkozatának[7] megfelelően a már hatályban lévő jogi aktusokat az alkalmazandó eljárásoknak megfelelően ki kell igazítani. A nyilatkozat tartalmazza az elsőbbségiként kiigazítandó jogi aktusok listáját, többek között a 98/8/EK irányelvet.

(4) A Bizottságot fel kell hatalmazni különösen arra, hogy módosítsa a mellékleteket és elfogadja a felülvizsgálati programot. Mivel a fenti intézkedések általános hatályúak és ezen irányelv nem alapvető fontosságú elemeinek módosítására, és annak új, nem alapvető fontosságú elemekkel történő kiegészítésére irányulnak, azokat az 1999/468/EK tanácsi határozat 5a. cikkében meghatározott ellenőrzéssel történő szabályozási bizottsági eljárással összhangban kell elfogadni.

(5) A hatékonyság érdekében és különös tekintettel a 11. cikk (4) bekezdése által a Bizottság számára előírt határidőkre, az ellenőrzéssel történő szabályozási bizottsági eljárásra vonatkozó rendes határidőket az irányelv engedélyező listáján szereplő hatóanyagok felvételéről szóló határozatok elfogadása esetében le kell rövidíteni.

(6) A 98/8/EK irányelvet ezért ennek megfelelően módosítani kell.

(7) Mivel a 98/8/EK irányelven eszközölt módosítások olyan technikai jellegű kiigazítások, amelyek csupán a komitológiai eljárásokat érintik, azokat a tagállamoknak nem kell átültetniük. Ezért e célból nem kell rendelkezéseket előírni.

ELFOGADTA EZT AZ IRÁNYELVET:

1. cikk

A 98/8/EK irányelv a következőképpen módosul:

1) A 10. cikk (5) bekezdése a következőképpen módosul:

a) Az i. pont harmadik albekezdése helyébe a következő szöveg lép:

„Az értékelést a 11. cikk (2) bekezdésében foglalt eljárásnak megfelelően köröztetni kell a 27. cikkben foglalt döntéshozatal céljából. Az ezen irányelv nem alapvető fontosságú elemeinek módosítására irányuló határozatot a 28. cikk (4) bekezdésében említett ellenőrzéssel történő szabályozási bizottsági eljárással összhangban kell elfogadni.”

Az ii. pont 5. pontja helyébe a következő szöveg lép:

„5. az I., I. A. és I. B. mellékletbe történő felvétel alapjaként szolgált vagy szolgáló értékelés adatainak teljes dokumentációját a 28. cikk (4) bekezdésében említett bizottság rendelkezésére bocsátják.”

A 11. cikk (4) bekezdése helyébe a következő szöveg lép:

„Az értékelés kézhezvételekor a Bizottság a 27. cikkben foglalt eljárásnak megfelelően indokolatlan késedelem nélkül javaslatot tesz a (2) bekezdésben meghatározott értékelés kézhez vétele után legkésőbb 12 hónapon belül meghozandó döntésre vonatkozóan. Az ezen irányelv nem alapvető fontosságú elemeinek módosítására irányuló határozatot a 28. cikk (4) bekezdésében említett ellenőrzéssel történő szabályozási bizottsági eljárással összhangban kell elfogadni."

A 16. cikk (2) bekezdése helyébe a következő szöveg lép:

„Az irányelv elfogadását követően a Bizottság 10 éves munkaprogramot indít valamennyi olyan hatóanyag vizsgálatára, amely a 34. cikk (1) bekezdésében említett időpontban a 2. cikk (2) bekezdésének c) és d) pontjában meghatározottaktól eltérő rendeltetésű biocid termék hatóanyagaként már forgalomban volt. Rendelet fogja meghatározni a program létrehozásához és bevezetéséhez szükséges valamennyi rendelkezést, beleértve a különféle hatóanyagok értékelésének elsőbbségi sorrendjét és az ütemezést. Az ezen irányelv nem alapvető fontosságú elemeinek – annak kiegészítésével történő módosítására – irányuló rendeletet a 28. cikk (4) bekezdésében említett ellenőrzéssel történő szabályozási bizottsági eljárással összhangban kell elfogadni.” A munkaprogram befejezését követő legkésőbb két éven belül a Bizottság jelentést terjeszt az Európai Parlament és a Bizottság elé a program haladásáról.

A 10 éves időszak alatt és a 34. cikk (1) bekezdésében említett időpontoktól kezdve lehet dönteni arról, hogy valamely hatóanyagot felvegyenek-e és milyen feltételek mellett az I., I. A. vagy I. B. mellékletbe, vagy olyan esetekben, ahol a 10. cikk feltételei nem teljesülnek, vagy a szükséges tájékoztatást és adatokat nem nyújtották be az előírt határidőn belül arról, hogy e hatóanyagokat ne vegyék fel az I., I. A. vagy I. B. mellékletbe. Az ezen irányelv nem alapvető fontosságú elemeinek módosítására irányuló intézkedéseket a 28. cikk (4) bekezdésében említett, ellenőrzéssel történő szabályozási bizottsági eljárással összhangban kell elfogadni."

A 27. cikk (2) bekezdésének helyébe a következő szöveg lép:

„Az észrevételek benyújtására rendelkezésre álló időszak végén a Bizottság határozattervezetet készít a 28. cikk (2) vagy (4) bekezdésében meghatározott vonatkozó eljárásoknak megfelelően:

a) a tagállamtól érkezett dokumentációt értékelő dokumentumok és

b) a tudományos tanácsadó bizottságtól beszerzett összes tanulmány,

5) a tagállamoktól és a kérelmezőktől kapott észrevételek, és

6) minden egyéb lényeges információ.

(5) A 28. cikk a következőképpen módosul:

a) a (3) bekezdés helyébe a következő szöveg lép:

„A 32. cikk értelmében az állandó bizottság hatáskörébe utalt ügyekben az 1999/468/EK határozat 5. és 7. cikkét kell alkalmazni, 8. cikkének rendelkezéseire is figyelemmel.

Az 1999/468/EK határozat 5. cikkének (6) bekezdésében megállapított időtartam három hónap."

b) A cikk a következő (4) bekezdéssel egészül ki:

„4. Ezen irányelv 10. cikke, 11. cikkének (4) bekezdése, 16. cikke (2) bekezdésének a) pontja, és 27. cikke (1) bekezdésének a) pontja és (2) bekezdése értelmében az állandó bizottság hatáskörébe utalt ügyekben az 1999/468/EK határozat 5a. cikkének (1)-(4) bekezdését, (5) bekezdésének b) pontját, valamint 7. cikkét kell alkalmazni, 8. cikkének rendelkezéseire is figyelemmel.

Az 1999/468/EK határozat 5a. cikke (3) bekezdésének c) pontjában az ezen irányelv 11. cikkének (4) bekezdésére, 16. cikke (2) bekezdésének második albekezdésére, valamint 27. cikke (1) bekezdésének a) pontjára és (2) bekezdésére vonatkozóan előírt határidő egy hónapban határozandó meg.”

2. cikk

Ez az irányelv az Európai Unió Hivatalos Lapjában való kihirdetését követő [...]. napon lép hatályba.

3. cikk

Ennek az irányelvnek a tagállamok a címzettjei.

Kelt Brüsszelben, (…)-án/-én

Az Európai Parlament részéről A Tanács részéről

az elnök az elnök

[1] …

[2] …

[3] …

[4] …

[5] HL L 123., 1998.4.24., 1. o.; helyesbítés: HL L 2., 2002.6.8., 71.o.

[6] HL L 184., 2006.9.1., 23. o. A 2006/512/EK határozattal (HL L 200., 2006.7.22. 11. o.) módosított határozat.

[7] HL C 255., 2006.10.21., 1.o.